Dedication Public License (DPL)

Stiahnutím tohto software prehlasujete súhlas s týmito licenčnými podmienkami.


I. Freeware
Najskôr príčiny, prečo je Spybot-S&D zadarmo:

I.a. Venovanie
Spybot-S&D je venovaný najúžasnejšej žene na Zemi :)

I.b. Binárne
Čo vlastne získate zakúpením programu? Iba celú hromadu núl a jedničiek, nič iné. Ak by bol predávaný ako umenie, to by som ešte pochopil. Ale pokiaľ je cieľom programu zarábanie peňazí - či už poplatkami alebo reklamou - nie, ďakujem!

I.c. Dôsledok
To znamená, že vám priznávam právo, Spybot-S&D neobmedzene používať. Ale ak sa Vám páči, prosím o dve veci: pomodlite sa za mňa (a tiež za najúžasnejšiu ženu na Zemi, keď už ste pritom;) ) k svojmu bohovi - alebo v čo veríte - a poprajte nám trochu šťastia.


II. Obmedzenia

II.a. Reverzné inžinierstvo
Reverzné inžinierstvo nie je dovolené, tak ako je zakázané prakticky u každého softwaru. Ak by však niekto pochyboval o korektnosti môjho kódu, umožním niektorej dôveryhodnej organizácii, napríklad niektorej univerzite, za istých obmedzení nahliadnúť do zdrojového kódu (napríklad iba na istý čas).

II.b. Záruka
Urobil som, čo som len mohol, aby bol program čo najstabilnejší, a zároveň ručím za to, že program neobsahuje žiaden kód, ktorý by mal úmyselne poškodiť váš systém.
Niekedy si však odstránenie špionážnych agentov vyžaduje zásah vo vnútri systému a ja nemôžem zaručiť, že zásah ostane bez vedľajších následkov. Môžu napríklad prestať pracovať aplikácie, ktoré si tento spyware nainštalovali. Okrem toho neručím ani za to, že Spybot-S&D odstráni každého jedného špióna z vášho počítača, alebo že nebude signalizovať falošné poplachy. Pre vašu vlastnú kontrolu sa pri každom probléme zobrazuje aj jeho umiestnenie, a vsporných prípadoch sa môžete kedykoľvek obrátiť na naše fórum, kde získate viac informácií.

II.c. Ručenie
Za žiadnych okolností ma nemôžete urobiť zodpovedným za škody, ktoré by ste mohli narobiť svojmu systému používaním programu Spybot-S&D.

II.d. Používanie aplikácie ako celku
Bezplatné používanie sa vzťahuje iba na aplikáciu ako celok. Používanie iba jej častí, napríklad databázy alebo pluginov, nie je dovolené.

II.e. Corporate use
As companies are not individual persons and would have problems fullfilling the above terms, there is a license for corporate users that can be found at safer-networking.ie.


III. Šírenie programu
Tu je niekoľko základných zásad pre šírenie programu Spybot-S&D.

III.a. Súkromné šírenie
Jednotlivé kópie softvéru môžete šíriť ďalej, pokiaľ nepozmeníte túto licenciu alebo iné súbory archívu.

III.b. Mirroring
Ak chcete umiestniť Spybot-S&D do internetu, pokojne tak môžete urobiť, pokiaľ nezmeníte originálny archív. Ak chcete byť informovaný o hlavných aktualizáciach, môžete sa prihlásiť na odber notifikácií o aktualizáciach.
Oficiálne mirrory musia spĺňať určité zásady (linka na ne pribudne neskôr).

III.c. Zverejňovanie
Ak si prajete zverejniť Spybot-S&D na sprievodnom CD nejakej knihy alebo magazínu (alebo iného média), ochotne to dovolím, jednoducho mi zašlite mail alebo písomný návrh dohody. V takom prípade vás však žiadam o bezplatné zaslanie kópie príslušného média so SpyBot-S&, pre moju zbierku ;).


IV. Súkromná sféra

IV.a. Súkromná sféra offline-časti aplikácie
Aj keď Spybot-S&D prehľadáva váš systém, nehľadá predovšetkým osobne identifikovateľné informácie. Všetko, čo nie je detekované ako možné ohrozenie, bude ignorované. Možné ohrozenia budú zobrazené a, ak je zapnutá funkcia protokolu, zaznamenané do lokálneho logu.

IV.b. Súkromná sféra online-časti aplikácie
Spybot-S&D má online- funkčnosť v 5 prípadoch:
1. Aktualizácia: Funkcia aktualizácie používa iba HTTP-žiadosti (ako to robí aj váš prehliadač) na stiahnutie informačného súboru obsahujúceho popis aktualizácií (tento súbor sa nazýva spybotsd.ini, po stiahnutí nie je zmazaný, takže si ho môžete prezrieť) a na stiahnutie zvolených aktualizácií. Program nevysiela žiadne iné informácie ako tie, ktoré vysiela aj váš prehliadač.
2. Novinky: Funkcia noviniek otvorí okno IE integrované v Spybot-S&D. Je to to isté, ako keby ste si otvorili v Internet Exploreri stránku noviniek na mojej hlavnej domovej stránke .
3. Oznámenie chyby: Funkcia oznamovania chýb programu odošle popis problému, ktorý ste zadali, a automaticky vygenerovanú správu, ktorá má nášmu tímu pomôcť pri riešení problému (rozsah tejto vygenerovanej správy si môžete prispôsobiť v nastaveniach, pred odoslaním si ju môžete prezrieť).
Priložené súbory budú odoslané ako príloha mailu. Záhlavie správy bude obsahovať informácie (meno & adresa odosielateľa), ktoré ste zadali v nastaveniach.
4. Odkazy Informácie o produktoch & Odhlásenie odberu reklamy: tieto linky často vedú na pochybné stránky. Tieto linky môžete otvoriť na vlastné riziko, predtým by ste však mali vykonať základné bezpečnostné opatrenia (ako firewall, najnovšia aktualizácia IE, aktualizovaný antivírusový software).
5. Iné odkazy: Vzhľadom na princíp internetu nemôžem žiadnym spôsobom ručiť za obsah linkovaných stránok (samozrejme okrem mojich vlastných stránok, fóra a stránky na zaslanie príspevku). Ja osobne týmto stránkam dôverujem a neverím, že by vám nejakým spôsobom mohli ublížiť. 
